ਸਮੱਗਰੀ: ਸਨੈਚ ਰਾਊਂਡ ਵਿੱਚ ਪਹਿਲਾਂ ਉਨ੍ਹਾਂ ਨੇ 80, ਫਿਰ 84 ਤੇ ਫਿਰ ਤੀਜੀ ਵਾਰ 86 ਕਿਲੋ ਭਾਰ ਚੁੱਕ ਕੇ ਆਪਣੇ ਲਈ ਗੋਲਡ ਮੈਡਲ ਪੱਕਾ ਕਰ ਲਿਆ।

ਸਨੈਚ ਵਰਗ ਵਿੱਚ ਉਹ ਪਹਿਲਾਂ ਹੀ 8 ਕਿਲੋ ਵਾਧੂ ਭਾਰ ਚੁੱਕਣ ਕਾਰਨ ਅੱਗੇ ਚੱਲ ਰਹੀ ਸੀ। 86 ਕਿਲੋ ਭਾਰ ਚੁੱਕ ਕੇ ਉਨ੍ਹਾਂ ਨੇ ਕਾਮਨਵੈਲਥ ਖੇਡਾਂ ਵਿੱਚ ਰਿਕਾਰਡ ਬਣਾਇਆ ਹੈ।

ਵੇਟਲਿਫਟਿੰਗ ਵਿੱਚ ਵੀ ਮੈਡਲ

ਆਸਟਰੇਲੀਆ ਦੇ ਗੋਲਡ ਕੋਸਟ ਵਿੱਚ ਭਾਰਤ ਦੀ ਝੋਲੀ ਪਹਿਲਾ ਮੈਡਲ ਪਾਇਆ ਹੈ ਕਰਨਾਟਕ ਦੇ ਗੁਰੂਰਾਜ ਨੇ।

ਪੁਰਸ਼ਾਂ ਦੇ 56 ਕਿੱਲੋ ਗਰਾਮ ਮੁਕਾਬਲੇ ਵਿੱਚ ਉੱਨ੍ਹਾਂ ਨੇ 249 ਕਿੱਲੋ ਭਾਰ ਚੁੱਕ ਕੇ ਸਿਲਵਰ ਮੈਡਲ ਜਿੱਤਿਆ।

ਪੜ੍ਹੋ ਮੀਰਾਬਾਈ ਚਾਨੂ ਬਾਰੇ

ਚਾਨੂ ਦਾ ਹੁਣ ਤੱਕ ਦਾ ਸਫ਼ਰ ਬੀਬੀਸੀ ਭਾਰਤੀ ਭਾਸ਼ਾਵਾਂ ਦੀ ਟੀਵੀ ਐਡੀਟਰ ਵੰਦਨਾ ਦੀ ਜ਼ੁਬਾਨੀ

'ਡਿਡ ਨਾਟ ਫਿਨਿਸ਼'-ਓਲੰਪਿਕ ਵਰਗੇ ਮੁਕਾਬਲੇ ਵਿੱਚ ਜੇਕਰ ਤੁਸੀਂ ਦੂਜੇ ਖਿਡਾਰੀਆਂ ਤੋਂ ਪੱਛੜ ਜਾਂਦੇ ਹੋ ਤਾਂ ਇੱਕ ਗੱਲ ਹੈ ਪਰ ਤੁਸੀਂ ਆਪਣੀ ਖੇਡ ਪੂਰੀ ਹੀ ਨਹੀਂ ਕਰ ਸਕੇ ਤਾਂ ਇਹ ਕਿਸੇ ਵੀ ਖਿਡਾਰੀ ਦੇ ਹੌਸਲੇ ਨੂੰ ਤੋੜਨ ਵਾਲੀ ਘਟਨਾ ਹੋ ਸਕਦੀ ਹੈ।

2016 ਵਿੱਚ ਭਾਰਤ ਦੀ ਵੇਟਲਿਫ਼ਟਰ ਮੀਰਾਬਾਈ ਚਾਨੂ ਨਾਲ ਅਜਿਹਾ ਹੀ ਹੋਇਆ ਸੀ। ਓਲੰਪਿਕ ਵਿੱਚ ਆਪਣੇ ਵਰਗ 'ਚ ਮੀਰਾ ਸਿਰਫ਼ ਦੂਜੀ ਖਿਡਾਰਨ ਸੀ ਜਿਸ ਦੇ ਨਾਂ ਦੇ ਅੱਗੇ ਓਲਪਿੰਕ ਵਿੱਚ ਲਿਖਿਆ ਗਿਆ ਸੀ 'ਡਿਡ ਨਾਟ ਫਿਨਿਸ਼।'

ਜਿਹੜਾ ਭਾਰ ਉਹ ਰੋਜ਼ਾਨਾ ਆਸਾਨੀ ਨਾਲ ਚੁੱਕਦੀ ਸੀ, ਉਸ ਦਿਨ ਓਲੰਪਿਕ ਵਿੱਚ ਜਿਵੇਂ ਮੀਰਾਬਾਈ ਦੇ ਹੱਥ ਬਰਫ਼ ਦੀ ਤਰ੍ਹਾਂ ਜਮ ਗਏ ਹੋਣ। ਉਸ ਸਮੇਂ ਭਾਰਤ ਵਿੱਚ ਰਾਤ ਸੀ, ਤਾਂ ਬਹੁਤ ਘੱਟ ਭਾਰਤੀਆਂ ਨੇ ਉਹ ਨਜ਼ਾਰਾ ਦੇਖਿਆ।

ਸਵੇਰੇ ਉੱਠ ਕੇ ਜਦੋਂ ਭਾਰਤ ਦੇ ਖੇਡ ਪ੍ਰੇਮੀਆਂ ਨੇ ਪੜ੍ਹਿਆ ਤਾਂ ਮੀਰਾਬਾਈ ਰਾਤੋ-ਰਾਤ ਭਾਰਤੀ ਪ੍ਰਸ਼ੰਸਕਾਂ ਦੀ ਨਜ਼ਰ ਵਿੱਚ ਵਿਲੇਨ ਬਣ ਗਈ। 

ਨੌਬਤ ਇੱਥੋਂ ਤੱਕ ਆ ਗਈ ਕਿ 2016 ਤੋਂ ਬਾਅਦ ਉਹ ਡਿਪਰੈਸ਼ਨ ਵਿੱਚ ਚਲੀ ਗਈ ਸੀ ਅਤੇ ਉਨ੍ਹਾਂ ਨੂੰ ਹਰ ਹਫ਼ਤੇ ਮਨੋਵਿਗਿਆਨਕ ਸੈਸ਼ਨ ਲੈਣੇ ਪਏ।

ਮੀਰਾ ਨੇ ਇਸ ਅਸਫਲਤਾ ਤੋਂ ਬਾਅਦ ਇੱਕ ਵਾਰ ਤਾਂ ਖੇਡ ਨੂੰ ਅਲਵਿਦਾ ਕਹਿਣ ਦਾ ਮਨ ਬਣਾ ਲਿਆ ਸੀ। ਪਰ ਮੀਰਾ ਨੇ ਹਾਰ ਨਹੀਂ ਮੰਨੀ ਅਤੇ ਪਿਛਲੇ ਸਾਲ ਜ਼ਬਰਦਸਤ ਵਾਪਸੀ ਕੀਤੀ। 

ਭਾਰ ਬਣਾਈ ਰੱਖਣ ਲਈ ਖਾਣਾ ਵੀ ਨਹੀਂ ਖਾਧਾ

ਉਂਝ 23 ਸਾਲ, 4 ਫੁੱਟ 11 ਇੰਚ ਦੀ ਮੀਰਾਬਾਈ ਚਾਨੂ ਨੂੰ ਦੇਖ ਕੇ ਅੰਦਾਜ਼ਾ ਲਗਾਉਣਾ ਵੀ ਮੁਸ਼ਕਿਲ ਹੈ ਕਿ ਦੇਖਣ ਵਿੱਚ ਛੋਟੀ ਜਿਹੀ ਮੀਰਾ ਵੱਡੇ-ਵੱਡਿਆਂ ਦੇ ਛੱਕੇ ਛੁਡਾ ਸਕਦੀ ਹੈ।

ਆਪਣੇ ਤੋਂ ਕਰੀਬ 4 ਗੁਣਾ ਵੱਧ ਭਾਰ ਯਾਨਿ 194 ਕਿੱਲੋਗ੍ਰਾਮ ਭਾਰ ਚੁੱਕ ਕੇ ਮੀਰਾ ਨੇ ਪਿਛਲੇ ਸਾਲ ਵਰਲਡ ਵੇਟਲਿਫਟਿੰਗ ਚੈਂਪੀਅਨਸ਼ਿਪ ਵਿੱਚ ਗੋਲਡ ਮੈਡਲ ਜਿੱਤਿਆ। 

ਪਿਛਲੇ 22 ਸਾਲ ਵਿੱਚ ਅਜਿਹਾ ਕਰਨ ਵਾਲੀ ਮੀਰਾਬਾਈ ਪਹਿਲੀ ਭਾਰਤੀ ਮਹਿਲਾ ਬਣ ਗਈ ਸੀ।

48 ਕਿੱਲੋ ਦਾ ਭਾਰ ਬਣਾਈ ਰੱਖਣ ਲਈ ਮੀਰਾ ਨੇ ਉਸ ਦਿਨ ਖਾਣਾ ਵੀ ਨਹੀਂ ਖਾਧਾ ਸੀ। ਇਸ ਦਿਨ ਦੀ ਤਿਆਰੀ ਲਈ ਮੀਰਾਬਾਈ ਪਿਛਲੇ ਸਾਲ ਆਪਣੀ ਸਕੀ ਭੈਣ ਦੇ ਵਿਆਹ ਵਿੱਚ ਵੀ ਨਹੀਂ ਗਈ।

ਤਸਵੀਰ 'ਚ ਪਹਿਲੇ ਨੰਬਰ 'ਤੇ ਖੜ੍ਹੀ ਮੀਰਾਬਾਈ ਚਾਨੂ(...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਕਾਮਨਵੈਲਥ ਖੇਡਾਂ ਵਿੱਚ ਵੇਟਲਿਫਟਿੰਨਗ ਵਿੱਚ ਮੀਰਾਬਾਈ ਚਾਨੂ ਨੇ ਭਾਰਤ ਲਈ ਪਹਿਲਾ ਗੋਲਡ ਜਿੱਤ ਲਿਆ ਹੈ।